ddrg/super_eurlex huggingface dataset:
3.2

Z uvedených skutočností vyplývajú tieto konštatovania: — Mnohé rozvíjajúce sa krajiny, ako aj USA a niektoré ďalšie rozvinuté krajiny, stále považujú za dôležitejšie udržať (alebo oživiť) svoj krátkodobý hospodársky rast než bojovať proti klimatickým zmenám (napriek tomu, že ak sa neznížia emisie skleníkových plynov, nekontrolovateľné otepľovanie by mohlo v strednodobom horizonte spôsobiť každej ekonomike oveľa viac škôd). Táto skupina krajín by mohla mať i naďalej rozhodujúce slovo pri ohraničovaní ambícií v nasledujúcich rokoch, ak alebo kým nedôjde k tomu, že ich nejaká kombinácia nových udalostí spôsobených klimatickými zmenami alebo ešte silnejší vedecký dôkaz alebo čoraz väčší tlak na limitované zdroje fosílnych palív prinútia zásadne zmeniť svoj spôsob uvažovania. EÚ bude musieť prispôsobiť svoju stratégiu tejto novej celosvetovej rovnováhe síl. — USA sa viac spoliehajú na pokrok vedy a techniky a uprednostňujú skôr pragmatický prístup ako právne predpisy. USA (a Čína) v nasledujúcich rokoch jednoznačne zamerajú svoje úsilie na to, aby vytvorili priemyselné odvetvia s nízkymi emisiami CO2, ktoré nebudú mať vo svete konkurenciu. Európa musí zaručiť, že dokáže vyvinúť prinajmenšom rovnaké úsilie na to, aby svoje vlastné hospodárstvo premenila na hospodárstvo z nízkymi emisiami. — Rozvojové a rozvíjajúce sa krajiny sa obávajú, že entuziazmus rozvinutých krajín by mohol byť len skrytým prostriedkom na brzdenie a spomalenie ich rozvoja, o to viac, že rozvinuté krajiny majú ešte ďaleko k tomu, aby všetky splnili svoje ohlásené ciele. Skutočnosť, že sa Európskej únii, ktorá chcela ísť príkladom, zjavne nepodarilo presvedčiť zvyšok sveta o opodstatnenosti svojich opatrení, nepochybne vyplýva z toho, že sa priveľmi spoliehala na abstraktné výpočty cieľov týkajúcich sa znižovania emisií, ktoré by mal každý splniť, a na svoj stále ešte nedokonalý systém obchodovania s kvótami, a že doposiaľ neurobila dosť z praktického hľadiska, aby dokázala realizovateľnosť takýchto cieľov prostredníctvom dostatočných investícií do výskumu, inovácie a transformačných technológií, ktoré by umožnili vznik nového nízkouhlíkového a energeticky účinnejšieho hospodárstva pre seba i pre ostatných. Stratégia 2020 by v tejto súvislosti mohla byť užitočným nástrojom. Musíme byť schopní ukázať, že rýchly prechod na hospodárstvo s nízkymi emisiami CO2 v Európe bude v praxi úspechom, ktorý nám poskytne čoraz väčšiu konkurenčnú výhodu, ak ostatní neurobia to isté. Bude to pre svet oveľa inšpiratívnejšie ako pesimistické reči o zdanlivo nedosiahnuteľných cieľoch, záťaži, ktorú predstavuje ich plnenie, a morálnom význame spoločnej zodpovednosti.
1.3

EHSV vyjadruje poľutovanie nad tým, že sa návrh smernice v časti venovanej povoleným prísadám nezmieňuje o pridávaní mandarínkovej šťavy do pomarančovej šťavy do objemu 10 %. Norma Codex Alimentarius, o zosúladenie s ktorou sa snaží smernica, povoľuje tento postup, ktorý sa bežne používa v medzinárodnom prostredí, a preto by sa mal zahrnúť do znenia smernice.
4.3

Nové požiadavky sa potom musia pri výrobe uplatňovať s nákladmi, ktoré budú pre spotrebiteľa prijateľné. To je v súčasnej hospodárskej situácii obzvlášť dôležité. Odhaduje sa, že nárast nákladov pre spotrebiteľa vyplývajúcich z rozličných ekologických a bezpečnostných požiadaviek navrhovaných v nariadení sa bude pohybovať od 5 % do 10 % pri vyšších triedach týchto vozidiel (motocykle so zdvihovým objemom valcov nad 750 cm3) a do 30 % pri nižších triedach (motocykle so zdvihovým objemom valcov do 300 cm3) (7). Toto 30 % zvýšenie sa javí ako disproporčné a hrozí, že sa zmení postoj kupujúcich, výsledkom čoho bude starnúci vozový park s nepriaznivými vplyvmi na životné prostredie a bezpečnosť, a takisto na priemysel, zamestnanosť a spoločnosť. Pokiaľ ide o počty, malé a stredné motocykle určené na bežnú dopravu predstavujú viac ako 80 % vozidiel tejto kategórie evidovaných v EÚ. Treba poznamenať, že vozidlá so zdvihovým objemom valcov do 300 cm3 predstavujú dve tretiny vozidiel tejto kategórie evidovaných v EÚ, z ktorých väčšina je prostriedkom súkromnej a pracovnej mobility v mestách.
1.9

EHSV chápe postoj Komisie, podľa ktorého by agentúra ENISA mala mať jasne vymedzené a dobre kontrolované poslanie so zodpovedajúcimi zdrojmi. Rovnako sa však EHSV obáva, že mandát agentúry ENISA časovo ohraničený na 5 rokov môže obmedziť dlhodobé projekty a ohroziť rozvoj ľudského kapitálu a vedomostí v rámci agentúry. Pôjde totiž o pomerne malú agentúru zaoberajúcu sa veľkým a stále narastajúcim problémom. Oblasť a rozsah poslania agentúry ENISA naznačuje, že musí zamestnávať tímy špecialistov. Ich práca bude pozostávať z kombinácie krátkodobých úloh a dlhodobých projektov. Výbor by preto uprednostnil taký mandát agentúry ENISA, ktorý by bol dynamický a časovo neohraničený, pričom by bol potvrdzovaný na priebežnej báze prostredníctvom pravidelných posúdení a hodnotení. Zdroje by bolo následne možné postupne prideľovať tak, ako a kedy budú opodstatnené.
1.4

Výbor usudzuje, že do článku 22 treba vložiť nový odsek, ktorým by boli veľké spoločnosti so sídlom v najvzdialenejších regiónoch oslobodené od zákazu prijímať štátnu pomoc určenú na úhradu poľnohospodárskeho poistenia.
2.12

Pozornosť zameraná na CDS je síce oprávnená, no stále hrozí, že sa tým rieši príznak problému, nie jeho príčina. Tou je nevyriešená politická a hospodárska dilema, v ktorej menová únia čelí kríze štátneho dlhu. Dilema spôsobila ekonomickú neistotu. Požičiavatelia musia kryť svoje riziko, oportunisti sa snažia z neistoty ťažiť. Je zložité oddeliť jedno od druhého. Bankári z toho síce môžu profitovať, no vlády štátov patriacich do eurozóny im na to stále poskytujú príležitosti.
4.8

Vzhľadom na uvedené obmedzenia sa podľa najobjektívnejšieho odhadu zdá, že navrhované nariadenie by malo priamy dosah na objem predaja látok s vysokou koncentráciou uvedených v prílohe I v hodnote približne 300 miliónov eur, t. j. 10 % z celkového objemu, pričom zhruba polovica z nich by sa mohla držiteľom povolenia predávať aj naďalej a zvyšok by bol nahradený inými látkami alebo by musel byť úplne stiahnutý z trhu. Podiel predaja koncentrovaného peroxidu vodíka, dobre známeho a bežne používaného prekurzora doma vyrobených výbušnín, predstavuje 60 % z uvedeného celkového objemu. Pomerne väčší trh s produktmi uvedenými v prílohe II, v rámci ktorého dominuje predaj kyseliny sírovej a acetónu, takisto bežných prekurzorov doma vyrobených výbušnín, by nemali výrazne ovplyvniť požiadavky súvisiace s oznamovaním. Ak by ho predsa len ovplyvnili, mohli by sme nariadenie považovať za skutočne účinné.
1.1

Vzhľadom na to, že platnosť dočasných technických opatrení ustanovených nariadením Rady (ES) č. 1288/2009 končí 30. júna 2011, sa Európsky hospodársky a sociálny výbor domnieva, že uvedené nariadenie je potrebné zmeniť a doplniť, pričom by jeho platnosť mala byť predĺžená do 1. januára 2013 za podmienok, ktoré stanovuje návrh nariadenia Európskeho parlamentu a Rady uvedený v dokumente KOM(2010) 488 v konečnom znení z 23. septembra 2010.
2.5.2

EHSV poukazuje na možnosť vytvoriť dodatočné individuálne dobrovoľné súkromné dôchodkové systémy fungujúce súbežne so súčasnými dôchodkovými systémami. V tejto súvislosti by sa mohla preskúmať možnosť európskych záruk, z ktorých by mali prospech cezhraniční pracovníci. Rovnako by mohol byť preskúmaný aj dopyt po celoeurópskom individuálnom dôchodkovom účte (podľa príkladu individuálnych dôchodkových účtov v USA alebo podobného systému (IKE) v Poľsku) pre mobilných pracovníkov a možnosti jeho vytvorenia, vrátane zásad jeho fungovania, dohľadu nad ním a monitorovania. Tu by Komisia mohla zvážiť využitie 28. režimu, ako sa to navrhuje v Montiho správe a ako to odporúča EHSV (10).
1.2

EHSV pozitívne hodnotí, že sa pri navrhovaní aktov Spoločenstva vedú konzultácie so zainteresovanými stranami a členskými štátmi, a želá si, aby sa tento postup zachoval. Vzhľadom na to, že sa má začať uplatňovať nový systém delegovaných a vykonávacích aktov, je nevyhnutné zvýšiť transparentnosť a posilniť dialóg so zástupcami tohto sektora.
b)

vzali do úvahy, že celkový cieľ by malo sprevádzať všeobecné zníženie, pričom v situáciách, ktoré by to mohli vyžadovať (určité technické alebo finančné ťažkosti), by sa udeľovali výnimky, namiesto toho, aby sa presadzovali obmedzenia na jednotlivé výrobky a spôsoby uplatnenia a na každé štádium životného cyklu ortuti;
4.8

EHSV sa vo viacerých svojich starších i novších stanoviskách veľmi jasne vyjadril za zavedenie európskeho právneho nástroja, ktorý by spotrebiteľom, ktorí sa v dôsledku kolektívnej škody považujú za poškodených, umožnil podať hromadnú žalobu o náhradu škody. Tento právny nástroj by bol plne v súlade s európskym procesným právom a mal by umožniť účinnú náhradu materiálnej a/alebo morálnej kolektívnej škody (systém opt-out) spôsobenej spotrebiteľom v ktoromkoľvek členskom štáte za rovnakých podmienok. Ak by maďarské predsedníctvo Rady EÚ zaujalo tento postoj, pre spotrebiteľov, ale tiež ďalších držiteľov kolektívnych práv by to mohlo znamenať veľký prínos a prospešné by to bolo i z hľadiska budovania jednotného trhu a spravodlivej hospodárskej súťaže.
2.8

Ročne sa predáva okolo 26 000 týchto traktorov, čo predstavuje približne 16 % trhu s novými traktormi v EÚ. Treba niečo urobiť, v opačnom prípade by už nebolo možné dodávať na trh viacej moderných traktorov spĺňajúcich požiadavky etapy IIIA. Zastavilo by to ekologické zlepšenia, ktoré poskytujú. Zároveň by približne 80 000 ľudí zamestnaných v poľnohospodárstve bolo vystavených vážnejším bezpečnostným rizikám, keďže staršie traktory nemajú mnohé z nových bezpečnostných prvkov, ktoré sú v súčasnosti dostupné. U výrobcov traktorov a v reťazci dodávateľov ich súčiastok by mohlo dôjsť k strate 3 000 pracovných miest, pričom všetky sa nachádzajú v EÚ.
4.1.17

Mala by sa vypracovať hodnotová mapa, ktorá by zobrazovala všetky firmy a organizácie, ktoré sa môžu alebo ktoré by sa mohli zapojiť do vytvárania technológií, aplikácií a služieb pre EGNOS/GALILEO. Táto hodnotová mapa by obsahovala súčasné a potenciálne väzby medzi rôznymi účastníkmi. Bola by silným strategickým nástrojom na stanovenie príležitostí, analyzovanie problémov a vypracúvanie plánov.
3.3

Okrem toho, hoci to nemá nič spoločné so snahou o zosúladenie s Lisabonskou zmluvou, EHSV pripomína význam orgánov zabezpečujúcich konzultácie so zainteresovanými stranami, ktoré zastupujú občiansku spoločnosť, t. j. poradných skupín. Význam týchto dôležitých platforiem na výmenu informácií by sa nemal spochybňovať, pretože odovzdávajú Komisii odborné poznatky a názory a umožňujú zainteresovaným stranám ľahšie si osvojiť právne predpisy, ktoré sa ešte len pripravujú.
2.1

Smernica 2000/25/ES sa týka vznetových motorov s výkonom od 18 kW do 560 kW určených na zabudovanie do poľnohospodárskych a lesných traktorov. Stanovuje limity emisií oxidu uhoľnatého, oxidov dusíka, uhľovodíkov a pevných častíc. V smernici sa predpokladajú čoraz prísnejšie limity emisií pre rozličné etapy so zodpovedajúcimi lehotami na prispôsobenie horných hraničných hodnôt emisií výfukových plynov a pevných častíc. Ďalšie už stanovené etapy sa označujú III B (so začiatkom 1. januára 2011) a IV (so začiatkom 1. januára 2014). Pri motoroch s výkonmi 37 až 56 kW neboli stanovené požiadavky týkajúce sa etapy IV, kým pre všetky ostatné motory s vyšším výkonom ešte nebola stanovená etapa nasledujúca po etape IV. Keďže sa trvanie jednej etapy počíta od dátumu povinného uplatňovania jej požiadaviek do začiatku povinného uplatňovania požiadaviek nasledujúcej etapy, môže sa počítať s tým, že v súčasnosti niektoré etapy (pokiaľ ide o špecifické výkonové kategórie) majú neobmedzené trvanie.
2.11

Výrobcovia automobilov už pracujú na dosiahnutí cieľov emisií CO2 pre nové vozidlá stanovených do roku 2012 a na ďalších cieľoch stanovených do roku 2020. Toto priemyselné odvetvie sa tiež zapojí do diskusie o udržateľnej doprave.
1.9

EHSV zdôrazňuje nasledujúce priority: — potrebu inteligentnej regulácie, regulačnej stability, primerané posudzovanie a hodnotenia ex post, — prístup k financovaniu na úrovni EÚ: 7RP/8RP, CIP (3), EIB a EIF, najmä pre MSP, — Únia inovácií by mala byť veľmi úzko prepojená s priemyselnou politikou, najmä v oblasti kľúčových technológií a odvetví s vysokou spotrebou energie, — koordinácia v rámci základných podporných reťazcov a medzi nimi – výskumné strediská, univerzity, podniky – by sa mala podporovať, — európsky patent je testom dôveryhodnosti priemyselnej politiky, — mala by sa zabezpečiť účasť a zapojenie zamestnancov, — nevyhnutné sú školenia a odborná príprava na všetkých úrovniach spolu s podporou podnikania s cieľom zabezpečiť vysoko kvalitné a stabilné pracovné miesta a primerané a udržateľné mzdy; mali by sa poskytovať informácie o osvedčených postupoch, — globálny vývoj vyžaduje aktívnu obchodnú politiku a účinný dohľad nad trhom a ak sa majú dosiahnuť rovnaké podmienky v globálnom meradle, musí Európa hovoriť jedným hlasom, — európske hospodárstvo s nízkymi emisiami CO2 a efektívne využívajúce zdroje by malo znamenať, že EÚ bude od svojich obchodných partnerov vyžadovať dodržiavanie rovnakých noriem, — mal by sa zabezpečiť prístup k surovinám a diverzifikované zdroje energie.
1.7

Smernica sa bude zameriavať na definíciu trestného činu a hrozbu trestov. EHSV požaduje, aby sa paralelne zamerala pozornosť na prevenciu prostredníctvom lepších bezpečnostných opatrení. Výrobcovia zariadení by mali spĺňať normy, aby sa zaručila spoľahlivosť zariadení. Je neprijateľné, aby bezpečnosť zariadení, a tým aj sietí, závisela od rozhodnutia majiteľa. Malo by sa zvážiť zavedenie európskeho elektronického identifikačného systému, ktorý treba zostaviť veľmi pozorne, aby sa zabránilo narušeniu súkromia občanov. Treba plne využiť bezpečnostné možnosti IPv6 a osveta občanov v oblasti osobnej počítačovej bezpečnosti, vrátane bezpečnosti údajov, by mala byť nevyhnutnou súčasťou všetkých programov na získanie počítačovej gramotnosti. Komisia by sa mala opierať o predchádzajúce stanoviská výboru, ktoré sa zaoberali týmito otázkami (5).
5.5

Tieto dva prvky „katastrofického“ scenára by mali za následok emigráciu mladých absolventov, ktorí by zo starnúcej Európskej únie odchádzali do krajín s priaznivejším podnikateľským prostredím, zatiaľ čo miera prisťahovalectva by mala tendenciu sa znižovať a Európa by sa stala menej príťažlivou, pretože by bola menej dynamická, chudobnejšia a bola by konfrontovaná s veľkými ťažkosťami, pokiaľ ide o rozpočet a rovnováhu sociálnych účtov.
3.11

Projekty a procesy podporované z programu LIFE by sa podľa názoru EHSV mali ešte cielenejšie než doteraz zameriavať na realizáciu prijatých stratégií EÚ (a to najmä stratégie pre trvalú udržateľnosť, okolo ktorej je akosi podozrivo ticho, ale aj stratégie na ochranu biodiverzity, stratégie na ochranu podnebia, či ekologických zložiek stratégie Európa 2020). Osobitný dôraz by sa mal klásť na vzorový charakter projektov, čo znamená, že by už nebolo bezpodmienečne nutné, aby mal každý projekt inovatívny charakter, ako sa to doteraz požaduje napr. v oblasti „Biodiverzity“. Často totiž nechýba ani tak inovácia, ako skôr len šírenie už existujúcich postupov a ich zavádzanie do praxe.
1.7

EHSV sa nazdáva, že by mali byť lepšie vymedzené aspekty súvisiace so spôsobom, akým sa realizujú hodnotenia vplyvu ex ante vo všetkých inštitúciách Spoločenstva, ktoré zodpovedajú za ich vykonávanie, ďalej s charakterom a zložením orgánu povereného kontrolou hodnotení vplyvu, s použitými parametrami, najmä pokiaľ ide o vplyv na základné práva, a so spôsobom a prostriedkami na zaručenie lepšej transparentnosti. K finančnému sektoru, zdravotníctvu a sociálnemu zabezpečeniu by sa mal zaujať podrobnejší sektorový prístup a zároveň by mali byť lepšie vysvetlené kritériá priorít, mechanizmy hodnotenia a posudzovania sťažností, vhodné nástroje na neoficiálne odhaľovanie porušení, prostriedky na zlepšenie činnosti vnútroštátnych súdov a iné doplňujúce nástroje.
3.20

Mohlo by to ovplyvniť rovnováhu medzi povinnosťami orgánov dohľadu členských štátov, ktoré by mali konzistentným spôsobom vykonávať každodenný dohľad nad spoločnosťami spadajúcimi do ich pôsobnosti, a povinnosťami nového orgánu.
4.1

Výbor poukazuje na to, že zvolené definície „sezónni pracovníci“ a „činnosť závisiaca od striedania ročných období“ poskytujú veľkú flexibilitu, a tak členské štáty samy určujú, ktoré odvetvia sú závislé od ročných období. Je to v určitom rozpore vo vzťahu k odôvodneniu 10, v ktorom sa jasne poukazuje na to, že činnosti závisiace od striedania ročných období zvyčajne existujú v odvetviach, ako je poľnohospodárstvo počas obdobia výsadby alebo zberu úrody alebo cestovný ruch počas dovolenkového obdobia. Preto by sa malo v smernici jasne ustanoviť, v ktorých odvetviach je možné vykonávať sezónne práce. Výnimky na štátnej úrovni by malo byť možné stanoviť v úzkej spolupráci so sociálnymi partnermi.
3.11

Navyše podľa článku 4 ods. 2 písm. d) ZFEÚ spadá sektor poľnohospodárstva do spoločných právomocí Únie. Z toho vyplýva, že každá legislatívna iniciatíva Únie v tejto oblasti musí rešpektovať zásadu subsidiarity (článok 5 ods. 3 ZEÚ). Navrhované zmenené a doplnené nariadenie sa týka kontrol, ktoré vykonávajú Komisia a členské štáty, ako aj pomoci, ktorú si navzájom poskytujú, a spolupráce, ktorú rozvíjajú, pokiaľ ide o opatrenia, ktoré sú súčasťou systému financovania z Európskeho poľnohospodárskeho záručného fondu. Nevyhnutnosť mať k dispozícii jediný a jednotný systém na európskej úrovni je oprávneným dôvodom na to, aby Únia vydala v tejto súvislosti nariadenie. Podľa zásady proporcionality (článok 5 ods. 4 ZEÚ) neprekračuje obsah a forma činnosti Únie rámec toho, čo je nevyhnutné na dosiahnutie cieľov zmlúv. Zveriť Komisii na neurčitý čas právomoc prijímať delegované akty je v rozpore s požiadavkou stanoviť trvanie tohto delegovania, ktorej cieľom je umožniť pravidelne a účinne kontrolovať, akým spôsobom Komisia prijíma „kvázi legislatívne“ opatrenia. Takýto krok by sa teda mohol považovať za snahu obísť zásadu proporcionality, a v širšom zmysle aj zásadu subsidiarity, a mohol by byť dôvodom na podanie žaloby na Súdnom dvore Európskej únie za porušenie zásady subsidiarity, v súlade s článkom 8 protokolu č. 2 o uplatňovaní zásad subsidiarity a proporcionality (10).
5.3

Úspešný mliekarenský sektor EÚ po roku 2015 si bude vyžadovať veľmi efektívnu výrobu mlieka produkčnými jednotkami primeranej hospodárskej veľkosti a s vysokou úrovňou ľudského kapitálu. Malo by sa preto pokračovať v úsilí o reštrukturalizáciu, a to v poľnohospodárskych i mliekarenských podnikoch – z hľadiska poľnohospodárskych výrobcov má rozhodujúci význam prístup k efektívnym, konkurencieschopným a inovatívnym mliekarenským podnikom, ktoré vedia z príležitostí na trhu vyťažiť maximum. Osobitná pozornosť by sa tu mala venovať znevýhodneným oblastiam, kde musia mliekarenské podniky tiež často bojovať s menej priaznivými geografickými okolnosťami, a preto majú komparatívnu nevýhodu. V tejto súvislosti sa musí zvláštna pozornosť zamerať na transparentnú a efektívnu regionálnu výrobu, ktorá znížením počtu prostredníkov zabezpečí len malý dosah na životné prostredie, informácie pre spotrebiteľov a kvalitu. Mliekarenský priemysel ako celok by sa mal zamerať na produkovanie výrobkov vysokej kvality a pridanej hodnoty, v súvislosti s ktorými rastie domáci trh a existujú dobré vývozné možnosti.
3.12

Všeobecné normy by mali vždy zabezpečiť príslušné postupy obstarávania, aby sa predišlo tomu, že podniky musia zautomatizovať fakturačné postupy izolovane napríklad od postupov zásobovania alebo objednávania. To by viedlo k neefektívnosti. Mal by sa presadzovať a pozorne sledovať rozvoj profilov CEN, BII pre celý zásobovací reťazec, keďže tvoria základ elektronických dokumentov v rámci Peppol. Osobitný dôraz treba klásť na postupné prijatie štandardu UBL v jednotlivých členských štátoch EÚ a najmä vo verejnom sektore. Malo by sa stimulovať prijatie takýchto všeobecných štandardov.
4.8

Výbor navrhuje, aby EÚ na základe nanovo definovaných TEN-T s každým členským štátom podpísala „programovú zmluvu“, ktorá by stanovila vzájomné záväzky týkajúce sa financovania a harmonogramu zhotovenia. Tieto programové zmluvy by sa nemali týkať iba infraštruktúry, ktorá je súčasťou TEN-T, ale aj sekundárnej infraštruktúry, ktorú by sa štáty zaviazali dohotoviť, aby sa zabezpečilo hladké fungovanie hlavných sietí, ktoré budú lepšie slúžiť obyvateľstvu. Výbor je presvedčený, že občianska spoločnosť by mala byť zapojená do prípravy takýchto „programových zmlúv“, aby sa zlepšila efektívnosť ďalšej realizácie dohodnutých projektov.
2.4

Ustanovenia zmluvy v zásade takúto štátnu pomoc zakazujú (články 107 a 108 ZFEÚ), určité druhy štátnej pomoci sú však povolené, ak si to vyžaduje všeobecný záujem (služby všeobecného záujmu, sociálna a regionálna súdržnosť, zamestnanosť, výskum a rozvoj, trvalo udržateľný rozvoj, podpora kultúrnej rozmanitosti a pod.) a ak slúžia na kompenzáciu zlyhania trhu, nesmú však narušiť hospodársku súťaž v rozsahu, ktorý by bol nezlučiteľný so záujmami EÚ.
4.9

Toto sa týka aj rozsahu pôsobnosti tohto návrhu. Smernica Seveso II sa vzťahuje na približne 10 000 konkrétne menovaných podnikov v celej EÚ. Zhruba na polovicu z nich sa tiež vzťahuje novoprijatá smernica o priemyselných emisiách, ktorá nahrádza IPKZ, ktorá bude platiť pre celkovo 50 000 prevádzok. Takzvané „podniky Seveso“ zahŕňajú výrobu chemických látok, rafináciu ropy, spotrebný tovar a ďalšiu následnú výrobu a niektoré prevádzky na spracovanie odpadov. Zdá sa, že medzi príslušnými orgánmi v členských štátoch existuje dohoda, že súčasná definícia zachytáva pomerne dobre prevádzky, v ktorých môže dôjsť k veľkým haváriám. Isteže sú uvedené všetky dôležité prevádzky. Všetky zvýšenia úrovne klasifikácie výrobkov, aby sa splnili požiadavky GHS, avšak bezo zmeny skutočných zásadných hrozieb, iba pridajú menšie prevádzky bez zmenšenia skutočných rizík, alebo sa bez dostatočného zdôvodnenia zvýši počet prevádzok klasifikovaných ako vyššie riziko. Existujú konkrétne obavy v prípade čistiacich materiálov, kde by sa mal z dôvodu zmeny v definícii pridať značný počet prevádzok nižšej úrovne. Vzhľadom na to, že podľa štatistiky Komisie, ako je uvedené vyššie, nepredstavuje 5 500 závodov nižšej úrovne viac ako 5 až 10 nahlásených nehôd za rok, nevyzerá to tak, že je to prioritná oblasť pre regulačnú činnosť. Naozaj, oznámenie havárie každých 500 až 1 000 rokov pre ktorýkoľvek podnik Seveso nižšej úrovne (alebo dokonca jedna nehoda každých 100 až 200 rokov pre vyššiu úroveň podnikov Seveso) naznačuje, že väčšie osobné riziká existujú doma alebo na ceste do práce – aj keď tie samozrejme majú zriedkavo závažný následný vplyv na ostatných alebo sa nepovažujú za závažné zo strany regulačných orgánov alebo verejnosti celkovo. Zaistiť, aby zodpovední odborníci na malé a stredné podniky poznali zákon a dodržiavali ho a aby v prevádzkach prebiehali pravidelné kontroly príslušnými orgánmi, znamená prudko klesajúce výnosy. V čase znížených rozpočtov a obmedzených ľudských zdrojov by to mohlo zvýšiť pravdepodobnosť vážnych nehôd niekde inde.